cyanic-selkie/wikianc huggingface dataset:
ఆది పర్వము పంచమాశ్వాసము
పాండవులు కౌరవుల విద్యాభ్యాసం
ద్రోణాచార్యుడు హస్థినలో ప్రవేశించే సమయంలోజరిగిన సంఘటన ఆయనను పాండు సుతులకు కౌరవులకు గురువైయ్యేలా చేసింది. పాండవులు కౌరవులు బంతితో ఆడుకునే సమయంలో అది ఒక లోతైన నూతిలో పడింది. వారు దానిని తీయటానికి విఫల ప్రయత్నం చేసి నిస్సహాయంగా చూస్తున్న సమయంలో అక్కడకు కుటుంబ సహితంగా వచ్చిన ద్రోణాచార్యుడు ఆ బంతిని ఒకదాని తరువాత ఒక బాణాన్ని వేస్తూ బయటకు తీసి ఇచ్చాడు. రాజకుమారుల ద్వారా ఈ విషయం తెలుసుకున్న భీష్ముడు ద్రోణుని రాజకుమారులకు ఆ చార్యునిగా నియమించాడు. విద్య నేర్పడానికి ముందు అతడు రాకుమారులను చూసి మీలో నాకోరికను తీర్చగలవారు ఎవ్వరు అని ప్రశ్నించాడు. అందరూ సంశయిస్తుండగా అర్జునుడు మాత్రం ముందుకు వచ్చి గురుదేవా నేను మీరు ఏది కోరితే అది చేస్తాను అన్నాడు. దేశదేశాల నుండి వచ్చిన రాకుమారులతో దృపదుని కుమారుడు కర్ణుడు కూడా ద్రోణుని వద్ద విద్యనభ్యసించ సాగాడు. కర్ణుడు మాత్రం ఎప్పుడూ దుర్యోధన పక్షం వహించేవాడు. అర్జునుడు మాత్రం గురువును వినయ విధేయతలతో సేవిస్తూ ద్రోణుని ప్రేమాభిమానానికి పాత్రుడైయ్యాడు. అశ్వత్థామకు అర్జునుడంటే విద్యామత్సరం ఉండేది. ఒక రోజు అర్జునుడు భోజనం చేస్తుండగా దీపం ఆరిపోయింది. అర్జునుడు చీకటిలో అన్నంతింటూ ఉండగా చీకటిలో బాణప్రయోగం కూడా చేయవచ్చన్న ఆలోచన వచ్చి అలా అభ్యాసం చేయనారంభించాడు. అది చూసి ద్రోణుడు అర్జునుని పట్టుదలకు మెచ్చి పరశురాముని వద్ద తాను నేర్చుకున్న విద్యనంతా నేర్పించాడు. దుర్యోధనాదులు భీముని బలం అర్జునిని విలువిద్యా నైపుణ్యం సహించలేక పోయారు. ఒకరోజు ద్రోణుడు రాజకుమారులకు విలువిద్యలో పరీక్ష పెట్టాడు. ఒక పక్షి బొమ్మను చెట్టు కొమ్మకు కట్టి ఒక్కొక్కరిని పిలిచి వారి ఏకాగ్రతను పరీక్షించగా అర్జునుడికి తప్ప ఎవరికీ తగినంత ఏకాగ్రత లేదని గ్రహించాడు. ఒకరోజు ద్రోణుడు నదిలో స్నానమాచరిస్తుండగా ఒక మొసలి అతని కాలును పట్టుకుంది. అతడు రక్షించమని వేసిన కేకలకు రాకుమారులంతా దిక్కుతోచక పరుగెడుతున్న సమయంలో అర్జునుడు చాకచక్యంగా బాణం వేసి గురువుని రక్షించాడు. ఎప్పటికైనా అర్జునుడు ఒక్కడే దృపదుని పట్ల తనకు కలిగిన పగ చల్లార్చ గలడని గ్రహించి ద్రోణుడు అర్జునునికి దివ్యాస్త్రాలను ఇచ్చాడు.
ఏకలవ్యుడు
ద్రోణుని కీర్తి విని హిరణ్యధన్వునుడు అనే ఎరుకల రాజు కుమారుడు ఏకలవ్యుడు అతనిని తన గురువుగా ఎంచుకున్నాడు .అతడు ద్రోణుని వద్దకు వెళ్ళి విలువిద్య నేర్పమని కోరాడు. హీనజాతి వాడికి విలు విద్య నేర్పడానికి ద్రోణుడు అంగీకరించలేదు. పట్టువదలని ఏకలవ్యుడు అడవిలో ద్రోణుని విగ్రహం పెట్టి భక్తితో విలు విద్యను సాధన చేసాడు. ఒక రోజు పాడవులు, కౌరవులు సమయంలో పాండవుల వేట కుక్క తప్పించుకు పోయింది. అది ఏకలవ్యుడు సాధన చేస్తున్న ప్రదేశంలో మొరగ సాగింది. ఏకలవ్యుడు ఏడు బాణాలు సంధించి ఆ కుక్క నోట్లో కొట్టాడు. ఆ బాణాలతో ఆ కుక్క పాండవుల చెంతకు రాగా అది చూసిన రాకుమారులు ఆబాణాలు సంధించిన నైపుణ్యం విస్మయపరచింది. వారు వెతుక్కుంటూ ఏకలవ్యుని చూసి అతడు ద్రోణుని శిష్యుడని అతనిద్వారానే అడిగి తెలుసుకున్నారు. అర్జునుడు ద్రోణునితో "గురువర్యా నేను మీ ప్రియశిషుణ్ణి అని చెప్పారు కదా నాకంటే ఏకలవ్యుని విలువిద్యలో నైపుణ్యత అధికంగా ఇచ్చారెందుకు " అని వేదనగా అడిగాడు. ద్రోణుడు అర్జునునితో ఏకలవ్యునికి దగ్గరకు వెళ్ళి అతని వద్ద గురుదక్షిణగా అతని బొటన వ్రేలిని గ్రహించి అర్జునుని జగదేక వీరునిగా చేసాడు.
ఆయిల్ పామ్
ఆయిల్‌ పామ్ పామే కుటుంబానికి చెందిన మొక్క. ప్రస్తుతం వాడకంలోనున్న వంటనూనెల్లొ, మిగతా నూనెలకన్న తక్కువ ధరలో, మధ్య తరగతి, దిగువ మధ్యతరగతి జనానికి అందుబాటులో వున్న వంటనూనె పామాయిల్. పామాయిల్‌ను ఆఫ్రికాలో 5 వేల సంవత్సరాల క్రితం నుండే వాడుచున్నట్లు తెలుస్తున్నది. అక్కడి స్థానికులు పామాయిల్‌ పళ్లను (Fruits) వేడి నీళ్లలో బాగా మరగించి, రోకళ్ళ వంటి వాటితో నలగ్గొట్టి, గుజ్జును పిండి నూనెను వడగట్టి తీసి వాడేవాళ్ళు. ఆయిల్‌పాంకు జన్మస్థానం దక్షిణాప్రికా లోని గునియాలోని వర్షాయుత, ఉష్ణమండల అరణ్యాలు. 14-17 శతాబ్ది మధ్యకాలంలో అమెరికా ఖండానికి, అక్కడినుండి తూర్పుదేశాలకు వ్యాప్తి చెందినదని కొందరి వాదన. 1910 లో స్కాట్మెన్‌ విలియం సిమో అనే ఇంగ్లీష్‌ బ్యాంకరు ద్వారా మలేసియాకు తీసికెళ్లడం జరిగిందని, అక్కడినుండి ఇండోనేసియా, పశ్చిమ ఆసియా,, దక్షిణ అమెరికాకు వ్యాపించినదని మరి కొందరి వివరణ. కాని 1870 నాటికే మలేసియా తదితర దేశాలలో పామాయిల్ తోటల పెంపకం మొదలైనదని మరి కొందరి అంచనా. మలేసియా, ఇండోనేసియాలలో పామాయిల్‌ తోటల పెంపకం వలన ఆ దేశాల ఆర్థిక పరిస్థితి ఊహ కందనంతగా ఆభివృద్ది చెందింది. ప్రపంచంలో ఉత్పత్తి అవుచున్న పామాయిల్‌లో సగం శాతం ఈదేశాల పామాయిల్‌ ఉత్పత్తియే. అభివృద్ధి చెందితున్న దేశాలన్ని ఈరెండు దేశాల నుండియే అధికశాతం పామాయిల్‌ను తమ దేశాలకు దిగుమతి చేసుకుంటున్నాయి.
పామాయిల్‌ను ఉత్పత్తి చేస్తున్నదేశాలు
పామాయిల్‌ను ఉత్పత్తి చేస్తున్న దేశాలు మలేసియా, ఇండోనేసియా, థాయ్ లాండ్, మయన్మార్, వియత్నాం, ఆస్ట్రేలియా, శ్రీలంక, పిలిప్పైన్, పాపువాన్యూగినియా, మెక్సికో, కోస్టారికా, పనామా, అమెరికా, ఇండియా, ఆఫ్రికా దేశాలు. భారత దేశ ప్రభుత్వం 20 సంవత్సరాల క్రితమే, అప్పటికి దేశంలో సాగులో వున్న నూనె గింజల పంట విస్తీర్ణం, పెరుగుతున్న జనాభాను దృష్టిలో వుంచుకుని, భారతదేశంలో పామాయిల్‌ తోటల పెంపకానికి అనువైన వ్యవసాయ భూములను ఎంపిక చేసి, పామాయిల్‌ తోటల పెంపకానికి శ్రీకారం చుట్టినది. భారతదేశ జనాభా కీ.శ. 2010 నాటికి 100 కోట్లు దాటింది.ఒక మనిషి సం//కు 18 కే.జి.ల ఆయిల్‌ను ఆహారంలో తీసుకున్నచో, సం//కు 180 లక్షల టన్నుల వంటనూనె అవసరం. భారతదేశంలో సం//కు ఆయిల్ సగటు ఉత్పత్తి 80-85 లక్షల టన్నులు మాత్రమే. అనగా సం//కు 100 లక్షల టన్నుల వంటనూనెను దిగుమతి చేసుకోవలసి వస్తున్నది. భారతదేశంలో ఆంధ్ర, గోవా, గుజరాత్‌, కర్నాటక, మిజోరాం, ఒడిషా, తమిళనాడు,, త్రిపుర లలో పామాయిల్‌ తోటల పెంపకం మొదలైనది. ఆంధ్రలో మలేసియా, ఇండోనేసియాల నుండి ముడి పామాయిల్‌ను (crude palm oil) దిగుమతి చేసుకుని రిపైండ్‌ ఆయిల్ గా చేయు రిఫైనరీలు కాకినాడ,, కృష్ణపట్నం వద్ద ఉన్నాయి.
ఆయిల్ పామ్‌ సాగు వివరాలు
ఆయిల్ పామ్‌చెట్టు, పళ్ళు
ఆయిల్‌పాం చెట్టు కొబ్బరి చెట్టువలె వుంటుంది. ఇది పామే (palme) కుటుంభానికి చెందిన మొక్క. పిల్లవేరు మండలం కలిగి, నిటారుగా పెరిగే, బలమైన కాండం కల్గి, కాండం చివర పత్ర విన్యాసం కలిగి వుండును. కొమ్మలుండవు. దేశిరకం చెట్టు 15 మీటర్ల ఎత్తు వరకు పెరుగును. సంకరజాతి (hybrid) చెట్టు 4-5 మీట్ల ఎత్తు మాత్రమే పెరుగును. ఎత్తు తక్కువగా వుండటం వలన పండిన పళ్లను కోత కొయ్యడం సులభంగా వుంటుంది. పామాయిల్‌ కమ్మ (ఆకు, పత్రం-Leaf) 3-5 మీట్ర్ల పొడవుండును. బలమైన మధ్యఈనెకు ఇరువైపుల సన్నని పచ్చని పత్రకాలుండును. పత్రకాల చివరలు మోనదేలి వుండును. యుక్త వయసు చెట్తు సం.కు 30 ఆకులు వేయును. పెరిగిన మధ్యవయసు చెట్టు సం.కు 20 ఆకులు (మట్టలు) వేయును. పూలు దట్టమైన గుత్తులు/గుఛ్ఛాలుగా పూచును. పూలు పరాగ సంపర్కం ద్వారా పండ్లగా మారుటకు 5-6 నెలలు పట్టును. thumb|right|ఆయిల్ పామ్ పండ్ల గెల పండు పైభాగం (pericarp) నూనెకలిగిన గుజ్జు (pulp) భాగం, లోపలి భాగాన (endocarp) గట్టిపెంకు (shell) కలిగిన మెత్తటిగింజ/బీజం (Kernel) వుండును. కెర్నల్ (గింజ) లో కూడా ఆయిల్ వుండు ను. కాని కెర్నలులోని ఆయిల్‌ పామాయిల్‌ కన్న భిన్నమైనలక్షణాలు, ఫ్యాటిఆమ్లాలను కలిగి వుండును. పామ్‌కెర్నల్‌ఆయిల్, కొబ్బరినూనెకు దగ్గరి లక్షణాలు కల్గిఉంది.పక్వానికి వచ్చిన తాజా పళ్లగెల (Fresh fruit bunch) 20-30 కీ.జి ల బరువుండును. ఒక గెలలో సుమారు 1600-2000 పళ్ళుండును. పళ్ళు/ఫలాలు ఎర్రగా వుండి నేరెడు పండు పరిమాణంలో వుండును. పళ్లలో70-80 శాతం గుజ్జు (mesocarp/pulp) వుండును. ఈగుజ్జులో పామాయిల్‌ వుండి, మిగిలిన భాగంలో గట్టిపెంకు (shell) వున్న గింజ (kernel) వుండును, తేమ (moisture), పీచు పదార్థం (fibre) వుండును. ఆయిల్‌ పామ్‌లో పలు రకాలున్నాయి. ఎక్కువ ఆయిల్‌ దిగుబడి ఇచ్చేరకం టెనెరా (Tenera). టెనెరా ఒక సంకర వంగడం. డురా (dura), పెసిఫెర (pesifera) వంగడాలను సంకరంచేసి టెనెర సంకర వంగడం (Hybrid) ను సృష్టించారు. డురా రకం బాగా మందమైన పెంకుగల గింజను, తక్కువ గుజ్జును కల్గి వుండగా, పెసిఫెరలో పెంకులేని గింజ వుండును. ఈరెండింటి సంకర వంగడం టెనెరాలో గుజ్జు అధికంగా వుండి, పలుచని గట్టి పెంకు న్న గింజవుండును. గుజ్జుభాగంలోనే నూనె వుండును.
తోటల సాగు వివరాలు
పామ్‌ తోటల పెంపకానికి సం.కు 1800-2000 మి.మీ.వర్షపాతం వుండే ప్రాంతాలు అనుకూలం. సంవత్సరం మొత్తం అడప దడప వర్షం పడుచున్నచో చాలా మంచిది. నీటిని పీల్చుకుని, నిల్వ వుంచుకునే స్వభావం వున్న తేలికపాటి వ్యవసాయ భూములు సాగునకు అనుకూలం. నీటి సదుపాయం గల గరప, ఎర్రమట్టి, నల్లరేగడి భూములుసాగునకు అనుకూలం. మొక్కపాదులో నీరు ఎక్కువ నిల్వ వుండరాదు. నేల సమతలంగా వుండాలి. మొక్కపాదులో 3 అడుగుల లోతు వరకు గ్రావెల్, రాళ్ళు వుండరాదు. తక్కువ వర్షపాతం గల ప్రాంతాలలో నీటిసాగు సదుపాయం (irrigation) ద్వారా కూడా తోటల పెంపకం చెయ్యొచ్చును. బిందుసేద్యం (Drip irrigation) వలన 20% నీటిని ఆదా చెయ్యవచ్చును. మిగతా పంటలతో పొల్చిన పామాయిల్‌ పంటకు చీడ, పీడల (pests) దాడి తక్కువయే. మొక్క సంవత్సరానికి 1-2 అడుగుల ఎత్తు పెరుగును. 5 సం.ల. వరకు ఏడాదికి 30-35 మట్టలు (ఆకులు), ఆ తరువాత ఏడాదికి 20-25 మట్టలను వేయును. ఆడ, మగ పుష్పాలు ఒకే మొక్కకు పూయును. కాని వేరు వేరు పుష్పగుఛ్ఛాలుగా పూస్తాయి. ఆకు/మట్ట ఈనె మొదలులో పూలు పూయును. మగ పుష్పగుఛ్చంలో (male inflorecence) 700-1200 ల వరకు మగ పుష్పాలుండును. ఆడపుష్పగుఛ్చంలో పూలు వేల సంఖ్యలో వుండును. పరాగ సంపర్కం వలన పూలు పలధీకరణ చెందిన తరువాత పళ్ళు పక్వదశకు రావటానికి 5-6 నెలలు సమయం పడుతుంది. పళ్ళు ఫక్వదశకు వచ్చుటకు 2-4 వారాల ముందే పళ్లలో అధికశాతంలో నూనే ఏర్పడం జరుగుతుంది. వాతావరణ ఉష్ణోగ్రత గరిష్ఠ 29-33 డిగ్రీలు/సెంటిగ్రెడ్, కనీష్టం 18-24 డిగ్రీల సెంటిగ్రెడ్‌ వుండాలి. సరాసరి ఉష్ణోగ్రత 22-24 డిగ్రీల సెంటిగ్రెడ్‌ వుండాలి. ఉష్ణోగ్రత ఎక్కువ వున్న ప్రాంతాలలో కూడా సాగు చెయ్యొచ్చు. కాని పంట దిగుబడి తగినంతగా రాదు. సూర్యరశ్మి రోజుకు కనీసం 5 గంటలు ఆందేలా వుండాలి. భూమధ్యరేఖకు ఉత్తరదక్షిణంగా 8-12 డిగ్రీలలోపు ప్రాంతాలు పామాయిల్‌ తోటల పెంపకానికి ఆనుకూలం. మొక్కకు మొక్కకు మధ్య 3 మీటర్ల (త్రిభుజాకారంలో) ఎడం (దూరం) వుండేలా మొక్కలను నాటాలి. హెక్టరుకు పై విధంగా 143 మొక్కలను నాటవచ్చును. అనగా ఎకరానికి 58 మొక్కల వరకు నాటవచ్చును. 12-15 నెలలు వచ్చు వరకు మొక్కలను నర్సరిలో సంరక్షించి, ఆ తరువాత తోటలో పైన పెర్కొన్న పద్ధతిలో మొక్కని నాటాలి. నర్సరిలోని ఆరోగ్యకరమైన 8 నెలల మొక్కం. 8-1 మీతరు ఎత్తు వుండి, 5-8 మట్టలను కలిగి వుండును. మొక్కపాదు/ గుంట 3X3X3 అడుగుల వుండేలా త్రవ్వాలి. మొక్కను పాదుగుంటలో నాటిన తరువాత పాదులో సారవంతమైన మట్టి (soil), సేంద్రియ ఎరువు (manure) నింపాలి. వర్షాధార తోటలలో 5 సం//లనుండి, నీటిసాగు సదుపాయం గల తోటలలో 3 సం//లనుండి మొక్కపూతకు వచ్చును. పంట దిగుబడి 5 సం//లనుండి మొదలవ్వుతుంది. తగినంత వర్షపాతం లేనిచో మొక్క ఎదుగుదల సరిగా వుండదు. మొక్క గిడసబారి, ఆకులు ముడుచుకు పోవును. పూత సరిగా రాదు. పూత వచ్చినను త్వరగా రాలి పోవును. పూతరాలడం వలన పళ్ల దిగుబడి బాగా తగ్గిపొవును. కావున వర్షపాతం తగినంత లేక వర్షాభావస్దితి వచ్చినప్పుడు, తోటకు నీరు తప్పనిసరిగా ప్రత్యమ్నాయ పద్ధతిలో పెట్టవలెను. మొక్కల పాదువద్ద కలుపు మొక్కలు లేకుండగా జాగ్రత్త తీసుకోవాలి. ఎదిగిన మొక్కల పాదు చుట్టు 6 అడుగులు వ్యాసం వరకు కలుపు మొక్కలు లేకుండా చూడాలి. పొడినేలలో ఎరువులు వెయ్యరాదు. కనీసం 150మి.మీ./నెలకు వర్షంపడిన తరువాత మాత్రమే ఎరువులను వాడలి. వర్షపాతం తక్కువ వున్న సమయంలో పంటను ఆశించు ఎలుకలు, గొంగళి పురుగులవంటి వాటినుండి మొక్కలను సంరక్షించవలెను. మొక్కల మొదల్లలోని ఎండిన ఆకుమట్టల్ను తొలగించాలి.
పళ్ళ దిగుబడి వివరాలు
100కేజిల గెలనుండి 20 కేజిల పామాయిల్‌, 2 కేజిల కెర్నల్ ఆయిల్‌, 2 కేజిల కెర్నల్‌కేకు వచ్చును. ప్రపంచంలోని మొత్తం రకాల వంటనూనెల ఉత్పత్తి (దాదాపు 17 రకాలు) 140-150 మిలియన్‌ టన్నులు కాగా, అందులో పామాయిల్ ఉత్పత్తి 40-50 మిలియన్‌ టన్నులు. ఇందులో మలేసియా 18-20 మిలియన్ టన్నులు, ఇండోనేసియా 15-18 మిలియన్‌ టన్నుల పామాయిల్‌ను ఉత్పత్తి చేశాయి. 1976లో అన్నిరకాల వంటనూనెల ఉత్పత్తి 48 మిలియన్‌ టన్నులు కాగా, అందులో పామాయిల్‌, పాంకెర్నల్‌ ఆయిల్‌వాటా 3.5 మిలియన్‌ టన్నులు మాత్రమే. 2008 లో 160 మిలియను టన్నుల వంటనూనె ఉత్పత్తి చేయగా, అందులో పామాయిల్‌ వాటా 48 మిలియన్‌ టన్నులు. అనగా 30.52%.25 సంవత్సరాల కాలంలో పామాయిల్‌ ఉత్పత్తి, వినియోగం చాలా వేగంగా పెరిగింది. తవుడునూనె మినహ మిగతా అన్ని వంటనూనెలను నూనెగింజల నుండి (oilseeds) ఉత్పత్తి చెయ్యబడగా, పామాయిల్‌, ఆలివ్‌ నూనెలు మాత్రమే పళ్ళ గుజ్జు నుండి తీయబడుచున్నవి. హెక్టరుకు వచ్చేదిగుబడి, మిగత ఆయిల్‌ గింజల దిగుబడితో పోల్చిన పామాయిల్‌ దిగుబడి అధికం. హెక్టారుకు 3-5 టన్నుల పామాయిల్‌ గెలలు దిగుబడిరాగా, నూనెగింజల దిగుబడి 0.8-2 టన్నులు/హెక్టరుకు వుండును. సోయాబీన్‌ మాత్రం 2-2.25 టన్నులు/హేక్టరు దిగుబడి వచ్చును.నూనె గింజలు ఏక వార్షికాలు, పామాయిల్‌ మాతం బహువార్షికం. కనీసం 25-30 సంవత్సరాలు దిగుబడి పొందవచ్చును. పామాయిల్‌ కొలెస్ట్రాల్‌ రహిత (cholesterol free), ట్రాన్స్‌ఫ్యాటిఆసిడ్‌ లుప్త (Trans fatty acid free) నూనె కూడా.
పామాయిల్‌ తోటల పెంపకం
పామాయిల్‌ తోటల పెంపకమును మూడు రకములుగా విభజింప వచ్చును.
చిన్నతరహ వ్యవసాయక్షేత్రాలు:
2-10 హెక్టారులు (5-25 ఎకరాలు) వున్న పామాయిల్‌ తోటలను సాగుచెయ్యడం. చిన్నయంత్రాలతో లేదా సంప్రదాయ పద్ధతి (Traditional) లో పళ్ల నుండి నూనెను తీయడం, లేదా దగ్గర్లో వున్న అధునాతన మిల్‌కు పంపించెదరు. ఆప్రికాలో ఇలాంటి చిన్న వ్యవసాయ క్షేత్రలున్నాయి.
మధ్యతరహ వ్యవసాయ క్షేత్రాలు:
10-300 హెక్టారులలో (25-750 ఎకరాలు) తోటల పెంపకం జరుగును.ఈ క్షెత్రాలలో దిగుబడి అగు పళ్లనుండి నూనెను తీయుటకు కావసిన పరిశ్రమను స్వంతంగా కలిగి వుండును.లేదా మరేదైన పెద్ద ఆయిల్‌మిల్‌కు తమ దిగుబడిని అమ్మకం చేస్తారు
బారీ వ్యవసాయ క్షేత్రాలు:
500 హెక్టరులు (1200ఎకరాలు) అంతకు మించి పామాయిల్ తోటలను సాగుచెయ్యుదురు.వీరికి స్వంతంగా 'ఫ్రూట్‌బంఛ్‌'లనుండి నూనెను బారీ స్దాయిలో ఉత్పత్తి చెయ్యకలిగిన యంత్రాలున్న పరిశ్రమ (Industry) కలిగి వుండును,, ముడిపామాయిల్‌ (crude palm oil) ను శుద్ధికరించు పరిశ్రమ (Refinery) వుండును.ఈ రిఫైనరిలో క్రూడ్‌పామాయిల్‌లోని ఎఫ్.ఎఫ్.ఎ., గమ్స్, కలరును తొలగించి 'రెఫైండ్‌ఆయిల్'ను తయారు చేస్తారు.భారీ తరహ వ్యవసాయ క్షేత్రాలు ప్రభుత్వ ఆధీన సంస్దలఆధీనంలో కాని, కార్పొరెటరి సంస్దల నిర్వహణలో కాని వుండును.
ఆప్రికాలోని కొన్ని ప్రాంతాలలో చిన్న తరహ వ్యవసాయ క్షేత్రాలనుండి సంప్రదాయ పద్ధతిలో నూనెను తీయుదురు.రోజుకు 1-10టన్నుల ఫ్రెష్‌ఫ్రూట్‌బంచ్‌లను ప్రాసెస్‌చెయ్యగల యంత్రాలను (machinery) ఫ్రూట్‌ బంచ్‌ను స్టెరిలైసన్‌కు డ్రమ్‌స్టెరిలైజరు, డైజెస్ట్‌ చెయ్యుటకు, ఫ్రూట్స్‌నుండి ఆయిల్‌ఎక్స్‌ట్రాక్ట్‌చెయ్యుటకు హైడ్రాలిక్‌ప్రెస్‌ (hydraulic press) లను తయారు చెయ్యు పలు సంస్దలు ఆప్రికాలో ఉన్నాయి.ఈ విధంగా కుటీర లేదా లఘు పరిశ్రమ స్దాయిలో ఉత్పత్తి అయ్యిన పామాయిల్‌ఎర్రగా వుండటం వలన ఈ ఆయిల్‌ను'రెడ్‌పామాయిల్'ఆందురు.క్రూడ్ పామాయిల్‌లో వున్న కెరొటిన్స్‌ వలన పామాయిల్‌కు ఎర్ర/ఆరెంజి రంగు వచ్చింది. కెరొటిన్స్‌ అనేవి 'ప్రొ విటమిన్ A".అందుకే రెడ్‌పామాయిల్‌కు కూడా మార్కెటింగ్ ఉంది.
ముడిపామాయిల్‌ఉత్పత్తి
పక్వానికి వచ్చిన పళ్లలో 22-24% వరకు పామాయిల్‌ వుండును. ఫ్రూట్‌బంచ్‌ను మిల్లింగ్‌ చేసినప్పుడు 19-20% వరకు పామాయిల్‌ లభిస్తుంది.అయితే సరిగా పక్వానికి (rippen) పళ్లనుండి మాత్రమే తగిన రేషియాలో నూనె దిగుబడి లభిస్తుంది.ఫక్వానికి రాని ఫ్రూట్‌బంఛ్‌ను మిల్‌లో ప్రాసెస్‌చేసిన నూనె దిగుబడి తగ్గిపోతుంది.బాగా పండిపోయిన, మగ్గిపోయిన లేదా గెలను దింపునప్పుడు పళ్లభాగం దెబ్బతిన్నపళ్లనుండి తీయు నూనెలో ఫ్రీఫ్యాటి ఆమ్లాల (F.F.A.) శాతం ఎక్కువుండి 'రిపైనింగ్" (Refining)చెయ్యునప్పుడు రిపైండ్‌ ఆయిల్‌ తక్కువ ఉత్పత్తవును. చెట్టుకు పళ్లగెల (Fresh fruit Bunch)వున్నప్పటి కన్న గెలను చెట్టునుండి వేరు చేసిన తరువాత F.F.A.చాలా వేగంగా పెరుగును.పామాయిల్‌ పళ్లగెల ఫక్వానికి వచ్చి, కోతకు సిద్ధమైనట్లు గుర్తించుటకు రెండు,మూడు పద్ధతులున్నాయి.కఛ్ఛితమైన పద్ధతి అంటూ ఏదిలేదు. ఆనుభవము మీదే తెలుస్తుంది.గెలనుండి 5-10 పళ్లు వదులుగా అయ్యి, రాలి క్రిందపడిన గెల కోతకు (harvesting)సిద్ధమైనట్లుగా నిర్ణయిస్తారు.అలాగే పళ్ళ రంగులో వచ్చిన తేడాను బట్టికూడ గెల కోతకు వ చ్చినది, లేనిది నిర్ణ యిస్తా రు. పండిన పళ్లగెలను వీలున్నంత త్వరగా చెట్తునుండి కోత కోసి ప్రాసెసింంగ్‌చేసి ఆయిల్‌ తీయనిచో,"హైడ్రొలిసిస్‌" (Hydrolysis) చర్యవలన పళ్లలోని పామాయిల్‌యొక్క ఫ్రీఫ్యాటి ఆమ్లాల శాతం పెరిగిపోతుంది.అలాగే దెబ్బతిన్న పళ్లనుండి తీయు నూనెలో కూడా F.F.A.% పెరిగి పోతుంది.సరిగా ఫక్వానికి వచ్చిన పళ్లనుండి తీసిన నూనెలో F.F.A.శాతం 1.2-3.0% వరకు వుండును.ఫ్రీఫ్యాటి ఆమ్లాలనగానేమి?.ఆయిల్ అనేది ఫ్యాటి ఆమ్లాల, గ్లిసెరిన్ సమ్మేళనం వలన ఏర్పడును.మూడణువుల (Molecules) ఫ్యాటి ఆమ్లాలు, ఒక అణువు గ్లిసెరిన్ రసాయనిక సమ్మేళనం వలన ఒకాణువు ఆయిల్ మాలిక్యుల్‌, మూడు నీటి బిందువులు ఏర్పడును. నూనెలో వుండే 'లిపేజ్' (Lipase) అనే ఎంజైమ్‌, తగిన ఊష్ణొగ్రత, తేమ వున్నప్పుడు, ఆయిల్ను తిరిగి ఫ్యాటి ఆమ్లాలుగా, గ్లిసెరిన్‌గా వియోగం చెందించును. ఈ విధంగా ఏర్పడిన ఫ్యాటి ఆమ్లాలు, నూనెలో స్వేచ్ఛాయుయస్దితిలో వుండటం వలన 'స్వేఛాయుత ఫ్యాటిఆమ్లాలు' (free fatty acids) (F.F.A.) అంటారు.ఎక్కువ శాతంలో ఫ్రీఫ్యాటి ఆమ్లాలున్న నూనె నేరుగా (Direct) వంట నూనెగా పనికి రాదు.
పళ్ళగెలను కోసెటప్పుడు వీలున్నంత వరకు గెలలోని పళ్ళ ఉపరితల భాగం ఎక్కువ దెబ్బతినకుండగా కోత చెయ్యాలి.దెబ్బతగిలిన, పైపొర నలగిన పళ్లలో'లిపెజ్'చర్య వలన F.F.A.త్వరగా పెరుగుతుంది.కోతకు వచ్చిన తాజా పళ్లగెలలోని పళ్ల గుజ్జులోని నూనెలో F.F.A.:0.3-0.8% వుండును. పళ్ల గెలలను కోతయ్యిన వెంటనే ఆయిల్‌మిల్‌కు తరలించి, స్టెరిలైజసన్‌చేసిన2-3%F.F.A.వున్నఆయిల్‌ ఉత్పత్తి చెయ్య వచ్చు ను. స్టెరిలైజే సను ఆలస్యమైనను, సరిగా స్తెరిలైజసను చెయ్య కపోయిన, బాగాపండి, రాలి పడిన పళ్లనుండి తీయునూనెలో F.F.A.5% మించి వుండును.ఎక్కువ F.F.A.వున్న ఆయిల్‌ను రిఫైనింగ్ చెయ్యడం వలన ఎక్కువ శాతం నూనెను ఫ్యాటిఆమ్లాలుగా నష్టపోవల్సివుంది.ఆందుచే తక్కువ ఎఫ్.ఎఫ్.ఎ.వున్న క్రూడ్ పామాయిల్‌ ఉత్పత్తి అయ్యెలా తగుజాగ్రతలు తీసుకుందురు.పామాయిల్‌ పళ్లగెలనుంచి నూనెను తీయడం పలు దశలుగా జరుగును.ఆ దశలను దిగువన వివరంగా ఇవ్వడం ఇవ్వడమైనది.
2.స్టెరిలైజసను (sterilization)
3.డిబంచింగ్ లేదా ఫ్రూట్‌ స్ట్రిప్పింగ్ (Debunching or stripping)
4.డైజెసన్ (Digesation)
5.ఫ్రూట్‌ప్రెసింగ్ (Fruit pressing)
6.ఆయిల్‌డికెంటింగ్ లేదా క్లారిఫికెసన్ (oil decanting or clarification)
పామాయిల్‌పళ్ల గెలల కోత
కోతకు సిద్ధమైన పళ్ళ గెలలను గుర్తించి, పళ్ళకు వీలున్నంత వరకు దెబ్బతగలకుండ కోయ్యాలి.పామాయిల్‌చెట్ల నుండి పండిన గెలలను కోయుటకు/కత్తరించుటకు అనుభవమున్న పనివారిని వినియోగించాలి.గెలలను కోయుటకు ప్రత్యేకమైన పనిముట్లను (Tools) వుపయోగిస్తారు.కోసిన తాజా పళ్ళగెలలను (fresh fruit bunch) వీలున్నంత త్వరగా ఆయిల్‌మిల్లుకు చేర్చవలెను.
స్టెరిలైజసన్(sterilization)
ఆయిల్‌ను 'హైడ్రొలిసిస్'చర్య వల్ల ఫ్యాటిఆమ్లాలుగా, గ్లిసరిన్‌ను విడగొట్టే 'లిపేజ్'ఆధిక ఉషోగ్రతలో నిర్వీర్యం (deactivate) అవుతుంది. అందుచే పామాయిల్‌ పళ్లగెలలను స్టీమ్‌ద్వారా కుకింగ్ చేసిన, పళ్ళలోని 'లిపేజ్' ను క్రియారహితం చేసి, ఆయిల్‌లో F.F.A.పెరగకుండ చెయ్యుటను స్టెరిలైజసన్ ఆందురు.స్టెరిలైజసన్ చెయ్యు వెసల్‌ను స్టెరిలైజరు (steriliser) లేదా స్టెరిలైజన్‌ రియాక్టరు (sterilization reactor) ఆందురు. ఈ రియాక్టరులు చిన్న ఆయిల్‌మిల్‌లో నిలువుగా (vertical, పెద్ద ఆయిల్ మిల్లులో క్షితిజ సమాంతరంగా (Horizontal), వర్తులాకారంగా (cylindrical) వుండును. రియాక్టరును 12-16 మి.మీ. మందమున్న మైల్డ్ స్టీల్ (mild steel) తో చెయ్యబడి, లోపల వైపున 4మి.మీ.మందమున్నS.S.ప్లెట్ లైనింగ్‌చెయ్యబడి వుండును.వెనుక భాగం మూసివుండి, ముందువైపున ఒక డొరు/మూత (lid) వుండును. మిల్లుకు వచ్చిన తాజా పళ్లగెలను చక్రాలుండి, రైలు పట్టాలపై కదిలే ట్రాలిల వంటి కేజెస్ (cages) నింపి, కేజ్‌లను రియాక్టరులో వుంచి, రియాక్టరు మూతను గట్టిగా బిగించెదరు. కేజెస్‌ను ఎమ్.ఎస్.లేదా ఎస్.ఎస్ తో చెయ్యబడి వుండును. కేజెస్ 2-3 టన్నుల పళ్లగెలలు వుంచగల సైజులో వుండును.రియాక్టరులు మిల్‌కెపాసిటిని బట్టి 3-9 కేజెస్‌ లను వుంచగల సైజులో వుండును.రియాక్టరు భయాట హీట్‌లాస్‌ను తగ్గించుటకై/నిరోధిం చుటకై మినరల్/గ్లాస్‌వూల్‌తో ఇన్సులెసన్‌ చెయ్యబడి వుండును. పామాయిల్ పళ్ల గెలలున్న కేజెస్‌లను రియాక్టరులో వుంచి ముందు వైపువున్న మూతను గట్టిగా బిగించెదరు.రియాక్టరులోని గాలిని తొలగించెదరు.లేనిచో 1200C డిగ్రీల ఉష్ణోగ్రత వద్ద గాలిలోని ఆక్సిజన్తో ఆయిల్‌ ఆక్సీకరణ చెందు అవకాశముంది.అందుచే ముండుగా రియాక్టరులోని గాలిని తొలగించి, ఆ తరువాత 2.2-3.0 కే.జి.ల ప్రెజరుతో స్టీం (నీటి ఆవిరి) ను యిచ్చిఫ్రూట్స్‌ను వేడి చెయ్యుదురు.ఇలా 45-60 నిమిషాలు స్టీమ్‌ యిచ్చి స్టెరిలైజసను చెయ్యుదురు.ఇలా స్టీము ద్వారా వేడి చెయ్యడం వలన ఫ్రూట్స్‌లోని'లిపెస్'క్రియ రహితం అగును. మిల్లు కెపాసిటిని బట్టిని ఒక సారి 10-25 టన్నుల వరకు ఫ్రూట్‌బంచ్‌ను స్టెరిలైజను చెయ్యునట్లు రియక్టరుల సైజు వుండును. స్టీము కుకింగ్ వలన పళ్ళగుజ్జు లోని తేమ (Moisture) ను ఆవిరిగా మార్చడం వలన కొంతమేరకు ఆయిల్ సెల్స్‌ విఛ్ఛన్నం కావడంవల్లన నూనె,కణాలనుండి నూనెను సంగ్రహించడం మరింత సులభతరం అవుతుంది.స్టెరిలైజన్‌పూర్తి అయ్యిన తరువాత, రియాక్టరుకు యిచ్చు స్టీమును ఆపివేసి, రియాక్టరు 'స్టీము వెంట్‌ వాల్వు' ను ఒపన్ చేసి రియాక్టరులో వున్న స్టీమును బయటకు వదలి వేయుదురు.ఆ తరువాత కేజెస్‌లను బయటకు తీసి డిబంచింగ్‌ సెక్షనుకు పంపెదరు.
డిబంచింగ్‌లేదా ఫ్రూట్‌ స్ట్రిప్పింగ్(Debunching or fruit stripping)
గెలల నుండి పళ్ళను వేరు చెయ్యు ప్రక్రియను ఫ్రూట్ స్ట్రిప్పింగ్ లేదా డిబంచింగ్ ఆందురు. పళ్ళను గెల మొదలు (calyx) నుండి వేరు చెయ్యుటకు చిన్న మిల్లులలో బీటరుఆర్మ్‌స్ట్రిప్పరు (beater arm stripper ) ద్వారాను, ఆధునాత మిల్లులలో రోటరి డ్రమ్‌స్ట్రిప్పరు (rotary drum stripper) ద్వారాను చెయ్యడం జరుగుతుంది.రోటరి డ్రమ్‌స్ట్రిప్పరు భూసమాంతరంగా, కొంచెంఏటవాలుగా అమర్చబడి వుండును.రోటరి డ్రమ్‌ చుట్టు పొడవున పామ్‌పళ్ళు మాత్రమే వెళ్ళెంత ఖాళి వుండెలా లోహ పట్టిలు (steel flats) అమర్చివుండును.లోపల కూడా నిలువు అక్షాంశంగా లోహపట్టిలు వుండును. రోటరి డ్రమ్‌ తిరుగుచున్నప్పుడు గెలలు పైకి లేచి పడెలా డ్రమ్‌ లోపలకొన్ని పట్టిలమర్చివుండును.ఈ డ్రమ్ కొంఛెం ఎటవాలుగా వుండును.ఈ రోటరి డ్రమ్‌తిరుతున్నప్పుడు, పళ్ళగెలలను డ్రమ్‌లో ఒవర్‌హెడ్ క్రేన్‌ సహాయంతో ఫిడ్ చెయ్యుదురు. డ్రమ్‌నెమ్మదిగా తిరగడం వలన, గెలలు డ్రము లోపల పైకి, క్రిందికి కదలటం వలన, పళ్ళు గెలనుండి వేరుపడి, లోహపట్టిల ఖాళిలనుండి క్రిందికిజారి, హపరులో (hopper) పడును. హపరులో కలెక్ట్‌అయ్యిన పళ్లు కన్వెయరు (conveyor) ద్వారా డైజెస్టెరు విభాగానికి వెళ్ళును. రోటరి డ్రమ్‌రెండో చివరకు చేరిన ఖాళి గెలలను బాయిలరు (Boiler) కు పంపెదరు.అక్కడ ఈ గెలను ఎండ బెట్టి, గెలలోని తేమ శాతం తగ్గిన పిమ్మట, బాయిలరులో ఇంధనం (fuel) గా నుపయోగిస్తారు.
డైజెసన్(digestion)
ఫ్రూట్‌స్ట్రిప్పరులో గెలలనుండి వేరు కాబడిన పళ్లను డైజెస్టరుకు పంపెదరు.ఇది నిలువుగా వుండి, లోపల మధ్యలో తిరుగు అజిటెటరు (agitator) వుండి పళ్లను కలియతిప్పును. డైజెస్టెరులో పళ్లను 90-1100C డిగ్రిల సెంటిగ్రెడ్‌ వరకు జాకెట్‌, ఒపన్‌స్టీము ద్వారా వేడిచేసి కుకింగ్ చెయ్యుదురు.డైజెస్టరులో అజిటెటరువలన పళ్ళు మెత్తగా నలగగొట్టబదును.గుజ్జు, కెర్నల్‌ వేరు పడును.పల్ప్‌లోని నూనె కణాలు విఛ్ఛేధింపబడతాయి.
""డైజెస్టరు"": వీటి కెపాసిటి 5-15 టన్నులు/గంటకు ఉత్పత్తి సామర్ద్యం వుండును.ఇవి నిలువుగా స్తూపాకారం (vertically cylindrical) గా వుండును.డైజెస్ట్రు షెల్ (shell) 10-12 మి.మీ. మందమున్న M.S.ప్లేట్ తో చెయ్యుదురు.లోపల 6-9 మి.మీ.మందమున్న కార్బను స్టీల్‌ లైనింగ్‌ వుండును.ఈ కార్బను స్టిల్‌ప్లేట్ లైనింగ్, డైజెస్టరు షెల్‌ప్లెట్‌ త్వరగా అరిగిపోకుండగా నిలువరించును. డైజెస్టరులో, దాని ప్రాసెసింగ్ కెపాసిటిని బట్టి, 1నుండి 4 కంపార్టుమెంట్స్ (లేదా చాంబరుస్) వుండును. కొన్ని డైజెస్టరులకు జాకెట్‌హీటింగ్ సదుపాయం వుండును. డైజెస్టరులో మధ్యగా, నిలువుగా అజిటెటరు షాప్టువుండి, దానిలి స్విపింగ్‌ ఆర్మ్స్ (sweeping arms) అమర్చబడి వుండును.ఫ్రూట్స్‌ఒక చాంబరులో కుకింగ్ అయ్యిన తరువాత మరో చాంబరుకు వెళ్ళెలా అమరిక వుండును.క్రింది, చివరి చాంబరులో కుకింగ్‌అయ్యిన ఫ్రూట్స్‌ స్రూప్రెస్ (screw press) కు వెళ్ళును. 1.3మీ. వ్యాసం, 4మీ.ఎత్తు వున్న డైజెస్టరులో13టన్నుల ఫ్రూట్స్‌ను కుకింగ్‌ చెయ్యవచ్చును.అజిటెటరురోటెసన్ భ్రమణాలు 20-25/నిమిషానికి,,30H.P మోటారు అవసరం.తక్కువ కెపాసిటి డైజెస్టరులో ఒక చాంబరు మాత్రమే వుండును.డైజెస్టరులోని స్వీపింగ్‌ ఆర్మ్స్‌అమరిక పళ్లను బాగా కలియ తిప్పెలా 35-40 డిగ్రీల కోణంలో బిగించెదరు. హేట్‌రెడియొసన్ వలన లాస్‌అవ్వకుండ షెల్‌బయట మినరల్/రాక్‌వూల్‌తో ఇన్సులెసను చెయ్యుదురు.
క్రూడాయిల్‌ క్లారిఫికెసన్(oil clarification)
స్క్రూప్రెస్ నుండి వచ్చు క్రూడ్‌ పామాయిల్‌ నుండి మొదటి దశలో వైబ్రెటరి స్క్రినరు (vibrator screener) నుపయోగించి క్రూడాయిల్‌లోని పీచు, ఇసుక, పిక్కలను వేరు చేస్తారు.మలి దశలో నిరంతర తేర్చు (continuous settling) టాంకులో నీరు, మలినాలను పామాయిల్‌ నుండి వేరు చేస్తారు.పామాయిల్‌, నీరు భిన్నమైన సాంద్రతలు (density) కలిగి వుండటం వలన సెటిలింగ్‌టాంకులో పైభాగంలో పామాయిల్, అడుగుభాగంలో నీరు, మలినాలు చేరును.త్వరగా సెటిల్ అవ్వటానికి అదనంగా కొంతనీరును చేర్చెదరు. సెటిలింగ్ టాంకులోని ఆయిల్ మిశ్రమాన్ని 85-870C డిగ్రిల వరకు వేడిచెయ్యడం వలన కూడా ఆయిల్‌ త్వరితంగా సెటిల్ ఆగును. క్లారిఫికెసన్ చెయ్యవలసిన క్రూడ్‌పామాయిల్ ను వరుస క్రమంలో వున్న సెటిలింగ్ టాంకులకు ఒకదానినుండి మరియొక దానికి పంపించుచు సెటిలింగ్ చేస్తారు. చివరిటాంకునకు ఆయిల్ చేరెటప్పటికి ఆయిల్‌లో తేమ శాతం 0.5%కు తగ్గిపోవును.
క్రూడ్‌పామాయిల్‌ నుండి నీటిని, మలినాలను తొలగించుటకు సేటిలింగ్ టాంకులలో తేర్చడం ద్వారానే కాకుండగా, 'సెంట్రిఫ్యూజ్'నుపయోగించి కూడా క్లారిఫికెసన్ చేస్తారు. స్లెడ్జ్‌సెంట్రిఫ్యుజ్ (sludge centrifuge),, 3-పెస్‌డెకెంటరు సెంట్రిఫ్యుజ్ (3-phase decanting centrifuge) లనుపయోగించి నితంతరాయంగా (continuously ) క్రూడ్‌పామాయిల్‌నుండి ఫైబరు, నీరు, మలినాలను తొలగించెదరు. సెంట్రిఫ్యుస్, డెకెంటరుల నుపయోగించడం వలన అయిల్ క్లారిఫికెసన్ చాలా తక్కువ సమయంలో ఎక్కువ పరిమాణంలో (quantity) నూనెను డెకెంటంగ్ చెయ్యవచ్చును.
"సెంట్రిఫ్యుజ్":డెకెంటింగ్ సెంట్రిఫ్యూజ్‌లో సెంట్రిఫ్యూజ్‌బౌల్‌, గొట్టంలాపొడవుగా (tubular) వుండి ఒకచివర శంకువు (cone) ఆకారంలో వుండును. ఈ బౌల్‌సెంట్రిఫ్యుజ్‌లో హరిజొంటల్‌గా బిగింపబడి వుండును. బౌల్‌కు మూడు ఔట్‌లెట్ (outlets) వుండును. ఒక అవుట్‌లెట్‌నుండి ఫైబరుతోకూడిన ఘనపదార్థాలు, రెండోఅవుట్‌లెట్‌నుండిఎక్కువ సాంద్రత వున్ననీరు, ద్రవ మలినాలు (liquid impurities, మూడో అవుట్‌లెట్‌నుండి క్లారిఫై అయిన పామాయిల్‌వచ్చును.బౌల్‌యొక్క 'కోన్'వద్దనుండి ఫైబరు, సాలిడ్ మలినాలు, బౌల్‌మధ్య దిగువ భాగంనుండి ఎక్కువ సాంద్రత వున్న నీరు, ద్రవ మలినాలు, బౌల్ యొక్క వెడల్పాటి భాగం నుండి క్లారిఫై అయిన పామాయిల్ వచ్చును.బౌల్‌ సెంట్రిఫ్యుగల్‌ ఫొర్స్ ఆధారంగా పనిచెయ్యును. సెంట్రిఫ్యుగల్‌ ఫొర్స్‌ వలన హేవి పార్టికల్ద్‌ బౌల్ యొక్క లోపలి వెలుపలి ఉపరితలంవైపు, తక్కువ సాంద్రత వున్న అయిల్, బౌల్ యొక్క సెంటరుభాగం (బౌల్‌కేంద్రియ భాగం) వైపుగా కదలును.బౌల్‌యొక్క అవుట్‌లెట్‌వాల్వులను సరియైన, కావల్సినరీతిలో నియంత్రించడం (valve control) ఆయిల్ క్లారిఫికెసన్ చేస్తారు. వాస్ఫలియ (wastfalia) వారు త్రీపేజ్‌ డెకెంటరులను తయారు చెయ్యుచున్నారు.
ఆయిల్ డ్రయింగ్
క్లారిఫికెసన్‌ చేసిన క్రూడ్‌పామాయిల్‌లో 1-0.5% వరకు తేమ (moisture, కొద్ది శాతంలో గమ్స్ (gums) వుండును.గమ్స్‌ను పాస్పాటైడ్స్ (phosphatides) అనికూడా అంటారు. క్రూడ్‌పామాయిల్‌ లోని ఈ తేమను తొలగించనిచో, గమ్స్‌తేమతో కలసి నూనెలో కరుగని పదార్థం (oil insolubles) లుగా టాంకుల అడుగున చేరిసెటిల్‌ అగును. ఈ విధంగా సెటిల్ అయ్యిన దాన్ని 'ఫూట్స్' (foots) అంటారు. క్రూడ్‌పామాయిల్‌ లోని తేమ శాతాన్ని 0.1-0.2% వరకు తగ్గించడం వుత్తమం.ఆయిల్‌లోని తేమను రెండువిధాలుగా తగ్గించవచ్చును. ఒకటి ఆయిల్‌ను మాములు ఉష్ణోగ్రత వద్ద 100-1050C సెంటిగ్రెడ్ డిగ్రిల వరకు వేడి చేసి నీటిని తొలగించడం (నీటి మరుగు ఉష్ణోగ్రత 100 °C) .కాని ఇలా వాతావరణ ఉష్ణోగ్రత వద్ద ఆయిల్‌ను వేడి చేసినచో, గాలిలోని ఆక్సిజనుతో అయిల్ ఆక్సీకరణ (oxidation) చెందు అవకాశం ఎక్కువ.ఆక్సీకరణ చెందిన నూనెను రిపైన్ చేసినప్పుడు ఆయిల్ కలరు అనుకున్నంతస్దాయిలో తగ్గదు.అందుచే రెండొ విధానంలో, వ్యాక్యుంలో ఆయిల్‌ను 80-850C డిగ్రిల వరకు వేడి చేసి మాయిచ్చరును తొలగించెదరు.
పామాయిల్
ముడి పామాయిల్ (crude palm oil) పసుపు లేదా ఆరెంజి రంగులో వుంటుంది.దీనికి కారణం పామాయిల్‌లో వున్న కెరొటెన్లు.ఇవీ పామాయిల్‌లో 1000ppm వరకు వుండును.ముడి పామాయిల్‌ద్రవ, ఘన మధ్యస్ద రూపంలో వుండును.తక్కువ ఉష్ణోగ్రత వద్ద పామాయిల్ త్వరగా గడ్దకట్టుతుంది.
పామాయిల్‌లో ట్రైగ్లిసెరైడ్స్‌తో పాటుఈ దిగువ పెర్కొన్న పదార్థాలు వుండును.
పామాయిల్‌లో వుండు ఫ్యాటి ఆసిడులు.
సంతృప్త ఫ్యాటి ఆమ్లాలు (అందాజుగా)
అసంతృప్త ఫ్యాటి ఆమ్లాలు (అందాజుగా)
పాస్పటైడ్స్(phosphatides)
వీటినే పాస్పోలిపిడులు అనికూడా ఆంటారు. పాస్పొలిపిడ్స్ నూనెలలో, ఆయిల్ కేకులలో వుండగా, పాస్పోలిపిడ్స్‌ జీవకణాలపొరలలో (cell membrane) వుండును. గ్లిసరొల్‌లేదా పాలి హైడ్రొక్షి ఆల్కహల్‌తో ఫ్యాటి ఆమ్లాలు, పాస్పర్‌, నైట్రొజన్‌ సమ్మేళనపదార్థం (nitrogen compound) లు సంయోగం చెందటం వలన పాస్పటైడులు ఏర్పడును. గ్లిసరిన్ లోని రెండు-OH గ్రూపులతో రెండు ఫ్యాటి ఆమ్లాలు, మూడో -OH గ్రూపుతో పాస్పర్‌, నత్రజని యుత సంయోగ పదార్థములు సంయోగం చెందటం వలన పాస్పాటైడులు ఏర్పడును.నత్రజని సంయోగ పదార్హాలు సాధారణంగా కొలిన్ (choline, బెటైన్ (betain, ఇథనొలైమైన్ (ethaolamine) అయ్యి వుండును.ముడి నూనెలలో ఆయిల్‌ను బట్టి 1-3% వరకు వుండును. కాని పామాయిల్‌లో 0.2-0.5% మాత్రమే వుండును.
కెరొటెనొయిడులు(carotenoids)
వీటినే కెరొటెనులు అనికూడా అంటారు.ఇవి బహు ద్విబంధాలున్న హైడ్రొ కార్బనులు కరొటెనుల వలననే నూనెలకు ఆరెంజి, పసుపురంగు ఏర్పడును.అల్పా, గామా కరొటెనులు విటమిన్‌ ఆక్టివిటి కలిగి ఉన్నాయి. కరొటెనులను'ప్రొ విటమిన్A'అని పిలుస్తారు.ఇవి జీవక్రియలో విటమిన్'A'గా మారును.వీటి ఫార్ములా: CnHx.కరొటెనుల హైడ్రొకార్బను గొలుసు చివర, హైడ్రొకార్బను వలయాలు వుండును. కరొటెనులు అధిక ఉష్ణోగ్రత (elevated temperature) వద్ద వునికిని కొల్పొవును, వివర్ణంగా మారును. ముడిపామాయిల్‌లో కరొటెన్లు 1000ppm వరకు లభించును.కాని పామాయిల్‌ను రెఫైండ్‌చేసి నప్పుడు ఇవి నశించిపోవును.
బయటి లంకెలు
వర్గం:పామే వర్గం:నూనెలు వర్గం:ఈ వారం వ్యాసాలు
తెలుగు బాట
తెలుగు భాషపై కీర్తిని వెలిగించడానికి, స్ఫూర్తిని కలిగించడానికి, ప్రపంచంలో తెలుగు వారు ఎక్కడ ఉన్నా తెలుగును ప్రోత్సహించడానికి e-తెలుగు తెలుగు బాటకు శ్రీకారం చుట్టింది. దస్త్రం:తెలుగుబాట.jpg కంప్యూటర్లు, జాలంలో తెలుగుని పెంపొదించడానికి కృషి చేస్తున్న e-తెలుగు, బయటి ప్రపంచంలో (ప్రభుత్వ, ప్రయివేటు వ్యవహారాలలో) కూడా తెలుగు వాడకం పెరగాలని ఆశిస్తూ ఈ తెలుగు బాట కార్యక్రమంలో భాగంగా తెలుగు కై నడక చేపట్టింది. తెలుగు వాడకాన్ని ప్రోత్సహించడానికి, గుర్తు చేయడానికి తెలుగు భాషా దినోత్సవం (ఆగస్టు 29) సరైన సందర్భం! 2010 లో మొదటి సారి తెలుగుబాట నిర్వహించడం జరిగింది. అప్పుడు మొదలు ప్రతి సంవత్సరం ఈ కార్యక్రమాన్ని e-తెలుగు వారు నిర్వహిస్తున్నారు.
మొదటి తెలుగుబాట
మొదటి తెలుగుబాట 2010 లో ఆగస్టు 29న గిడుగు రామమూర్తి గారి పుట్టిన రోజు సందర్భంగా తెలుగు భాషా దినోత్సవం రోజున నిర్వహించారు. తెలుగు తల్లి విగ్రహం, ట్యాంక్ బండ్ నుండి జ్ఞానభూమి (పీ.వీ.నరసింహారావు సమాధి) వరకూ జరిగింది, దాదాపు వంద మంది ఔత్సాహికులు పాల్గొన్నారు.
రెండవ తెలుగుబాట
2011 కు గానూ తెలుగుబాట కార్యక్రమాన్ని తెలుగు భాషా దినోత్సవానికి ఒక రోజు ముందుగా, అంటే ఆగస్టు 28న నిర్వహించడం జరిగింది. ఆదివారం అందరికీ శెలవు రోజు కావటంతో ఎక్కువ మందికి రావటానికి సౌకర్యంగా ఉంటుందని నిర్ణయించడం జరిగింది. తెలుగు లలిత కళా తోరణం నుండి బషీర్ బాగ్ వరకు మరలా అక్కడి నుండి తెలుగు విశ్వవిద్యాలయం వరకూ నడక సాగింది. నడక తరువాత నందమూరి తారక రామారావు కళామందిరం లో తెలుగు భాషకు ఆధునిక హోదా అన్న విషయం పై విలేకరుల సమావేశం, చర్చ జరిగాయి.
ఇతర సమాచారం
మరిన్ని వివరాలు, సమోదు కొరకు తెలుగు బాట http://telugubaata.etelugu.org/ వద్ద లభించును
బయటి లింకులు
వర్గం:అంతర్జాలంలో తెలుగు
నువ్వుల నూనె
నువ్వుల నూనె (Sesame oil or gingelly oil or til oil) నూనె గింజలైన నువ్వుల నుండి తయారవుతుంది. నువ్వుల శాస్త్రీయ నామం : సెసమమ్ ఇండికం  (sesamum indicum. L) ఇది పెడాలియేసి (Pedaliacae) కుటుంబంలో సెసమమ్ (Sesamum) ప్రజాతికి చెందినది. నువ్వులను సంస్కృతంలో 'తిల ' (Til) అంటారు. తిలనుండి వచ్చినది కావడంవలన 'తైలం' అయినది. నిజానికి నూనె అంటేనే నువ్వుల నూనె. మూలద్రావిడంలోని 'నెయ్' (oil) అన్న పదానికి నువ్వు జత చేస్తే నువ్+నెయ్ > నూనెయ్ > నూనెగా మారింది. కన్నడలో నూనెను 'ఎణ్ణె (ఎళ్ 'లేత, నువ్వు' + నెయ్ = ఎణ్ణెయ్)' అంటారు.
చరిత్ర
నువ్వుల పంటను వ్యవసాయపంటగా 5వేల సంవత్సరాలక్రితమే పండించినట్లు తెలుస్తున్నది.3600 క్రితమే మందుల (medicine) తయారిలో ఈజిప్టువాడినట్లు తెయుచున్నది.పురాతన బాబిలోన్ మహిళలు నువ్వులనూనెను, తేనెతోకలిపి సౌందర్యలేపనాలు చేసెవారు .దీని పుట్టుక మూలాలు వెస్ట్ ఇండిస్ .క్రీ.పూ.3000 సంవత్సరాలనాడే దీనిని వాడిన దాఖాలాలు ఉన్నాయి.5 వేల సంవత్సరాలక్రితం నువ్వులనూనెతో కాగడాలను వెలిగించుటకు ఉపయోగించడమే కాకుండగా దాని మసితో సిరాను తయారు చేసెవారు సింధు లోయ నాగరికత (sindhu valley civilization) కాలంనాటికి అప్పటి ప్రజలు నువ్వుల నూనెను వాడేవారు. మానవుడు మొదటగా నువ్వులనుండె నూనెను తీసివాడటం ప్రారంభించినట్లు తెలుస్తున్నది. వేదాలలోకూడ నువ్వుల ప్రస్తావన ఉంది. నువ్వులనుండి గానుగ ద్వారా నూనెను తీయువారు తిలకల వాళ్లుగా పిలవబడి కాలక్రమేన తెలికల వాళ్ళుగా మారారు. తెలికల కులానికి చెందినవారు గానుగలద్వారా నూనెనుతీయటం తమ వృత్తిగా అక్కడక్కడ గ్రామాలలో ఉన్నారు. క్రీ. పూ.600 నాటికి సింథులోయ నుండి మెసొపొటేమియాకు వ్యాప్తి చెందినది. సింథులోయ ప్రాంతం నుండే నువ్వులు మిగతా ప్రాంతాలకు వ్యాప్తి చెందినవి.
మొక్క
నువ్వు మొక్క ఉష్ణమండలప్రాంతంలో బాగా పెరిగే మొక్క.ఏకవార్షికం.పంటకాలం 90-120 రోజులు.పంటకాపుకొచ్చుసమయంలో మంచు ఉండరాదు.100Cఉష్ణోగ్రతలో కూడా తత్తుకొని పెరుగ గల్లినప్పటికి 25-270C మధ్య వాతావరణ ఉష్ణోగ్రతవుండటం మంచిదిగుబడికి అవసరం.చెట్టు 2000 మి.మీ ఎత్తువరకు పెరుగుతుంది.ఒకచెట్టునుండి 50 నుంచి100 గింజల దిగుబడి వస్తుంది. నువ్వులలో మూడు రకాలున్నాయి, అవి నల్లని, తెల్లని, కపిలవర్ణం (ఎరుపు) నువ్వులు.మొక్కరకాన్ని బట్టి పూలరంగులో వ్యత్యాసం వుండును.నువ్వులమొక్కపొదవలె గుబురుగా నిటరుగా పెరుగుతుంది.పూలు పింకు లేదా తెల్లగా వుంటాయి.కాయలు కుళ్ళాయి/గొట్టం ఆకారంలో వుండి, లోపలవిత్తనాలు వరుసగా పేర్చబడివుండును.
నూనెలోని సమ్మేళనాలు
''' నువ్వుల నూనె లోని కొవ్వుఆమ్లాలు
నువ్వుల నూనె భౌతిక ధర్మాలు
నూవులనూనె యొక్క భౌతిక ధర్మాల విలువలు స్థిరంగా వుండవు.మొక్కరకం, నేలస్వాభావం, వాడిన ఎరువులరకం, మొతాదును బట్తి భౌతికగుణలలో తేడా వుండును.నూనెయొక్క సాంద్రత 250Cవద్ద 0.916 నుండిం.921, సపోనిఫికెసను సంఖ్య 188-1993 వరకు, వక్రీభవనగుణకం1.4763 (250Cవద్ద) వుండును.నూనెద్రవీభవన ఉష్ణోగ్రత 21నుండి31.50C, మరి రిచర్డ్ మెస్సెల్ విలువ 1.2 వుండును
భౌతిక ధర్మాల పట్టిక (సరాసరి విలువలు)
ఉత్పత్తి
ప్రపంచంలో 65 దేశాలు నువ్వులను పండిస్తున్నాయి. సంవత్సరముకు 30-40 లక్షలటన్నుల నువ్వులు ఉత్పత్తి కాగా, అందులో భారతదేశం వాటా 6-8 లక్షల టన్నులు (20%). ప్రపంచం మొత్తం మీద 75 లక్షల హెక్టేరులలో నువ్వుల పంట సాగు అవుతున్నది. భారతదేశంలో 17 లక్షల హెక్టేరులలో సాగు అగుచున్నది. ప్రపంచంలో నువ్వులను అధికంగాపండించు యితర దేశాలు, చైనా (20%), మయన్మారు (17%), సూడాన్ (5.5%), ఉగాండా (5.0%), నిగెరియ, పాకిస్తాన్, బంగ్లాదేశ్. భారతదేశం నుండి సంవత్సరానికి 2.5-3.0 లక్షల టన్నుల నువ్వులు ఎగుమతి అవుతున్నాయి. ఆంధ్రప్రదేశ్‌లో 1.6 లక్షల హెక్టేరులలో నువ్వులపంట సాగులో ఉంది.
ఉపయోగాలు
నువ్వులనూనెను కేవలం వంటనూనెగానే కాకుండ, దేహమర్దన తైలంగా, ఆయుర్వేదమందులలో, కాస్మాటిక్స్‌ తయారీలో వాడెదరు. పసిబిడ్డకు (నెలల పిల్లలు) మొదట నువ్వుల నూనెతో మర్దన చేసి, ఆ తరువాత స్నానం చేయించడం ఇప్పటికీ గ్రామాలలో చూడవచ్చును. ఆంతేకాదు, ప్రసవానంతరం,15-20 రోజులవరకు బాలింతరాలికి నువ్వులనూనె, నువ్వులతో చేసిన పదార్థాలు ఆహారంగా యిస్తారు. పుష్కర సమయంలో, కర్మక్రియలలో, గ్రహదోష నివారణపూజలు చేసినప్పుడు బ్రాహ్మణులకు నువ్వులను దానంగా యిస్తారు. దేవాలయాలలో, ముఖ్యంగా శనేశ్వర ఆలయంలో నువ్వుల నూనెతో దీపారాధన చెయ్యడం ఆచారం.
మూలాలు
వర్గం:వంట నూనెలు వర్గం:వనస్పతిలో వినియోగం
ఆది పర్వము అష్టమాశ్వాసము
అష్టమాశ్వాసం
ద్రౌపదీ స్వయంవరం తరువాత దృపదుడు పాండవులకు ఆభరణాలను ఏనుగులను గుర్రాలను కానుకగా ఇచ్చాడు. ద్రౌపది కూడా పతివ్రతా ధర్మంతో ఐదుగురు భర్తలకు సేవచేస్తూ ఉంది. కుంతీ దేవి కూడా కోడలిని సకలైశ్వర్య వంతురాలిగా సంతాన వతిగా దీవించింది. ద్వారకా నగరంలో ఉన్న శ్రీకృష్ణుడు పాండవుల వివాహ సమయంలో అనేక కానుకలు పంపాడు. ఆ విధంగా పాండవులు ఒక సంవత్సరకాలం రాజభోగం అనుభవించారు. దుర్యోధనుడు వేగుల వలన మత్స్యయంత్రాన్ని ఛేదించింది అర్జునుడని తెలుసుకుని పాండవులు లక్క ఇంట్లో మరణించ నందుకు చింతించాడు. విదురుడు ఈ విషయం తెలిసి సంతోషించాడు. దృతరాష్టృడు మాత్రం దృపదుని కుమార్తె ద్రౌపదిని చేసుకుని పాండవులు మిత్ర లాభం పొందారని అనుకున్నాడు. ఒకరోజు విదురుడు దృతరాష్ట్రుని వద్ద లేని సమయం చూసి దుర్యోధనుడు కర్ణునితో వచ్చి " తండ్రీ ! పాండవులు బ్రతికి ఉన్నారు. విదురుడు పాండవ పక్షపాతి అని తెలిసి కూడా నీవు అతనికి విలువ ఇవ్వడం దురదృష్టకరం " అన్నాడు. ధృతరాష్ట్రుడు దుర్యోధనునితో " నాయనా ! నేను పైకి పాండవులంటే ఇష్టమున్నట్లు ఉంటాను కానీ అది నిజం కాదు. విదురునికి అది తెలియనీయను. మనం ఒక విషయం మరువ కూడదు. పాండవులకు దైవ బలం ఉంది. మనం వారిని ఏమీ చేయ లేము " అని చెప్పాడు.
సుయోధనుడు తండ్రితో సమాలోచన
దుర్యోధనుడు " తండ్రీ పాండవులు ఇప్పుడు దృపద రాజ పురంలో ఉన్నారు. వారికి పాంచాల రాజు అండగా ఉన్నాడు. శ్రీకృష్ణుడు, వృష్టి, అంధక రాజులు తోడుగా వున్నారు. వారిని బలహీనులను చెయ్యాలంటే పాంచాలరాజు నుండి వేరు చెయ్యడం ఒక మార్గం. రెండవది కుంతీ పుత్రుల మధ్య మాద్రీ పుత్రుల మధ్య విభేధం సృష్టించడం. మూడవది అందగత్తె లైన స్త్రీలను ప్రయోగించి పాడవులు ద్రౌపది మధ్య విభేదం సృష్టించడం. నాల్గవది కుటిలో పాయంతో భీముని చంపి పాడవులను నిర్వీర్యులను చేయడం. వీటిలో ఏది మంచిదో మీరే నిర్ణయించండి " అన్నాడు. కర్ణుడు దుర్యోధనునితో " దుర్యోధనా ! సజ్జనులు సత్ప్రవర్తనులు అయిన పాండవులను దృపదుడు వదులుకోడు, ద్రౌపది కోరి పాండవులను వివాహ మాడింది కనుక విభేధం సృష్టించడం సాధ్యం కాదు. భీముని చంపడం సాధ్యమైన పని కాదు. ఇప్పటి వరకూ చేసిన అటువంటి ప్రయత్నాలు విఫలం అయ్యాయి. కనుక దృపదుని ఓడించి పాండవులను పట్టుకు వస్తాము " అన్నాడు. ధృతరాష్ట్రుడు " పెద్దలతో ఆలోచించి రేపు నిర్ణయం తీసుకుంటాము" అని అన్నాడు.
దృతరాష్ట్రుడు భిష్మాదులతొ సమాలోచన చేయుట
మరునాడు ధృతరాష్ట్రుడు భీష్ముడు, ద్రోణుడు, విదురుడు మొదలైన వారితో సమావేశమై విషయం వివరించాడు. భీష్ముడు దుర్యోధనునితో " సుయోధనా ! నాకు మీరు పాండు సుతులు సమానమే. పాండవులతో యుద్ధానికి నేను అంగీకరించను. పాండవులు కూడా ఈ రాజ్యానికి వారసులు కనుక వారికి అర్ధ రాజ్యం ఇచ్చి కీర్తిమంతుడివికా " అన్నాడు. ద్రోణుడు " సుయోధనా కర్ణుని మాట వినవద్దు. తాతగారి మాట పాలించు " అన్నాడు. ఈ మాటలు కర్ణునికి ఆగ్రహం కలిగించాయి " సుయోధనా ! వీరిమాటలు వినవద్దు వీరు నీ సంపదను అపహరించి నీకు తలపెడతారు " అన్నాడు. ద్రోణుడు " కర్ణా ! మేము కీడు తలపెట్టు వారమా ? నీవు మేలు తలపెట్టు వాడవా ? నీ వలననే ఈ కౌరవ కులానికి శాంతి లేకుండా పోయింది " కర్ణునితో అన్నాడు. విదురుడు కలుగ చేసుకుని వారిద్దరిని వారించి " పెద్దలైన భీష్మ ద్రోణుల మాటలను పాటించడం నీ ధర్మం. పాండవులు అజేయులు. ఇపుడు దృపద మహారాజు అండ ఉంది. శ్రీకృష్ణుడు, బలరాముడు, సాత్యకి వంటి మిత్రుల బలం ఉన్నది. వారిని జయించడం అసాధ్యం. పురోచనునితో లక్క ఇంట్లో పెట్టి తగులబెట్టిన అపకీర్తి పోవాలంటే అర్ధ రాజ్యం ఇవ్వడం ఉచితం " అన్నాడు. గత్యంతరం లేక ధృతరాష్ట్రుడు పాండవులను తీసుకు రావడానికి విదురుని పంపాడు.
విదురుడు దృపదుడి వద్దకు వెళ్ళుట
విదురుడు దృపదునితో " దృపద మహారాజా ! మీతో బంధుత్వం కలసినందుకు భీష్ముడు, ద్రోణుడు, కృపా చార్యాదులు సంతోషిస్తున్నారు. పాండవులను, కుంతీదేవిని, కోడలైన ద్రౌపదిని చూడాలని దృతరాష్ట్రుడు కుతూహల పడుతున్నాడు. మీరనుమతిస్తే పాండవులను నా వెంట హస్థినకు పంపగలరు " అన్నాడు. దృపదుడు విదురునితో " విదురా ! నీవు, భీష్ముడు, ద్రోణుడు, శ్రీకృష్ణుడు పాండవుల శ్రేయస్సును కోరుతుంటారు. మీరి ఏది చేసినా అది వారికి క్షేమమే " అన్నాడు. శ్రీకృష్ణుడు " మనం ఆలోచించనవసరం లేదు. విదురుడు సదా పాండవుల క్షేమం కోరుతుంటాడు. పాండవులు కోరుకున్నది సిద్ధిస్థుంది " అన్నాడు. ధర్మరాజు చేతులు జోడించి " భీష్ముడు, ద్రోణుడు, విదురుడు మాకు పెద్దలు శ్రీకృష్ణుడు మా శ్రేయోభిలాషి వారి మాట మాకు శిరోధార్యం " అని అన్నాడు. దృపదుని అనుమతి తీసుకుని తల్లీ కుంతీ దేవి, భార్య ద్రౌపది, సోదరులతో సహా విదురుని వెంట హస్థినకు పయనమైయ్యాడు. దుష్టద్యుమ్నుడు శ్రీకృష్ణుడు అంతులేని సైన్యంతో వారి వెంట వచ్చారు. వికర్ణుడు, చిత్రసేనుడు, ద్రోణుడు, కృపా చార్యుడు ఎదురేగి పాండవులకు స్వాగతం పలికారు. హస్థినాపుర ప్రజలు పాండవులకు ఉన్న దైవ బలం వారిని ఆపదలనుండి రక్షించిందని ఇక ధర్మరాజు మనల్ని పరిపాలిస్తాడని సంతోషించారు. పాండవులు అంతఃపురంలో ప్రవేశించి భీష్మునికి, దృతరాష్ట్రునికి, గాంధారికి నమస్కరించారు. ఇలా ఆనందంగా అయిదు సంవత్సరాలు గడిచాయి.
అర్ధరాజ్యాభిషేకం
ఒక రోజు భీష్మ, ద్రోణ, విదుర, దుర్యోదనాదులు సమావేశమై ఉండగా శ్రీకృష్ణుని సమక్షంలో ధృతరాష్ట్రుడు పాండవులతో " ధర్మరాజా పెద్దల ఎదుట శ్రీ కృష్ణుని సాక్షిగా మీకు అర్ధ రాజ్యం ఇస్తున్నాను. మీ తండ్రి ఐశ్వర్యం మీకిస్తున్నాను స్వీకరించండి. ఖాడవప్రస్థాన్ని రాజధానిగా చేసుకుని మీ రాజ్యాన్ని పాలించుకోండి " అని చెప్పి ధర్మరాజుని అర్ధ రాజ్యాభిషిక్తుని చేసాడు. భీష్ముడు, ద్రోణుడు ఇందుకు అంగీకరించారు. పాండవులు తల్లిని, భార్యని, తమ్ములను తీసుకుని ఖాండవప్రస్థానికి వెళ్ళాడు. శ్రీకృష్ణుడు ఇంద్రుడిని పిలిపించి పాండవులకు రాజధాని నిర్మించి ఇవ్వమని చెప్పాడు. ఇంద్రుడు దేవశిల్పి విష్వకర్మ సహాయంతో విలాస వంతమైన నగరాన్ని నిర్మించి ఇచ్చాడు. పాండవులు శ్రీకృష్ణుడు, వ్యాసుని అనుమతితో నగర ప్రవేశం చేసారు. ధర్మరాజు పట్టాభిషేకం చేసి శ్రీకృష్ణుడు ద్వారకకు వెళ్ళాడు. ధర్మరాజు జనరంజకంగా రాజ్యపాలన చేస్తూ ఉన్నాడు.
నారద మహహర్షి రాక - సుందుడు ఉపసుందుల వృత్తాంతం
ఒక రోజు ఇంద్ర ప్రస్థానానికి నారదమహర్షి వచ్చాడు. ధర్మరాజు ఆయనను సాదరంగా ఆహ్వానించి " మహర్షీ ! మాపూర్వ జన్మ సుకృతంగా మీ దర్శనభాగ్యం లభించింది " అన్నాడు. నారదుడు పాండవులను ఏకాంతానికి పిలిచి " మీకు అన్ని ధర్మాలు తెలుసు. మీకు తెలియని ధర్మం లేదు. ద్రౌపది మీ ఐదుగురి భార్య. ఇది లోక విరుద్ధం, శాస్త్ర విరుద్ధం. కనుక ఈమె వలన మీలో మీకు విరోధం రాకూడదు. స్త్రీ వలన విరోధం రావడం సహజం. సుందోప సుందులనే రాక్షసులకు ఒక స్త్రీ వలన వివాదం వచ్చి వారిలో వారు కొట్టుకుని మృతి చెందారు. నికుంభుడు అనే రాక్షసునికి సుందుడు ఉపసుందుడు అనే ఇద్దరు కుమారులు ఉన్నారు. వారిరువురు బ్రహ్మను గురించి గోరమైన తపమాచరించారు. బ్రహ్మ దేవుని వద్ద వారు కామ గమనం, కామ రూపం, మరణమే రాకుడదని వరాలు కోరారు. బ్రహ్మదేవుడు మిగిలిన వరాలు ఇచ్చి మరణమే రాకుండా వరమివ్వడం మాత్రం సాధ్యం కాదని చెప్పాడు. అప్పుడు వారు వేరే వారి చేతిలో చావు రాకూడదని అడిగారు. బ్రహ్మదేవుడు అందుకు సరేనని అంగీకరించాడు. వర బలంతో వారు తాపసికులను, రాజులను వేధించ సాగారు. వారంతా బ్రహ్మదేవునికి మొర పెట్టుకున్నారు. బ్రహ్మదేవుడు వారికి వేరే వారి చేతిలో మరణం లేదు కానీ ఒకరి చేతిలో ఒకరు మరణించ వచ్చు కదా అనుకుని విశ్వకర్మని పిలిచి లోకోత్తర సుందరిని సృష్టించమని అడిగాడు. విశకర్మ అంగీకరించి తిలోత్తమ అనే సుందరిని సృష్టించాడు. తిలోత్తమ బ్రహ్మదేవునితో తనను సృష్టించిన కారణమేమిటి? అని అడిగింది. బ్రహ్మదేవుడు ఆమెతో సుందోపసుందుల వృత్తాంతం చెప్పి వారిరువురికి ఒకరిలో ఒకరు కలహించుకుని మరణించేలా చేయమని చెప్పాడు. తిలోత్తమ అలాగేనని బ్రహ్మదేవునికి భక్తితో ప్రదక్షిణ చేసింది. బ్రహ్మదేవుడు ఆమె అందానికి ముగ్ధుడై నలుపక్కల ముఖం తిప్పటంతో అతడు అప్పటి నుండి చతుర్ముఖుడైనాడు. తిలోత్తమ అందానికి దేవేంద్రునికి రెండు కళ్ళు చాలక వళ్ళంతా కళ్ళు పెట్టుకుని చూడటంతో అప్పటి నుండి అతడు సహస్రాక్షుడైనాడు. తిలోత్తమ సుందోపసుందుల కంట పడగానే వారు కామ మోహితులై తిలోత్తమ నాది నాది అని చెరి ఒక చేయి పట్టుకుని లాగుతూ నీకు ఎవరు కావాలి అని అడిగారు. తిలోత్తమ వారితో మీలో ఎవరు బలవంతులో వారిని ప్రేమిస్తాను అని చెప్పింది. విచక్షణ కోల్పోయి వారిద్దరూ పరస్పంరం యుద్ధం చేసికొని ఇద్దరూ మరణించారు. కనుక ఎంతటి బలవంతులకూ, ధైర్యవంతులకూ స్త్రీ కారణంగా విరోధం రావచ్చు" అన్నాడు. నారదుని మాటలోని అంతరార్ధం పాండవులు గ్రహించారు.
అర్జునుని తీర్ధయాత్ర
నారదుడు మాటలో అంతరార్ధం గ్రహించిన పాండవులు ద్రౌపది విషయంలో ఒక నియమం ఏర్పచుకున్నారు. ద్రౌపది ఒక్కొకరి ఇంట్లో ఒక సంవత్సరం ఉండాలని ఏర్పాటు చేసుకున్నారు. ఆ సంవత్సర కాలం మిగిలిన వారు ఆ ఇంటి వైపు కన్నెత్తి కూడా చూడకూడదని పొరపాటున అలా చేస్తే పన్నెండు నెలల తీర్ధ యాత్ర చేయాలని ఒప్పందం చేసుకున్నారు. నారదుని ఎదుట ఒప్పంద చేసుకున్నట్లు నడచుకుంటామని పాండవులు ప్రతిజ్ఞ చేసారు. ప్రతిజ్ఞ చేసినట్లు నడుచు కోసాగారు. ఒక రోజు ఒక బ్రాహ్మణుని ఆవును కొందరు దొంగిలించారు. ఆ బ్రాహ్మణుడు అర్జునిని వద్దకు వచ్చి దొంగలను శిక్షించి గోవును తెచ్చి ఇవ్వమని అడిగాడు. ఆయుధగారంలో ఉన్న తన ధనస్సు తీసుకోవాలంటే అక్కడ ధర్మరాజు ద్రౌపదితో ఆయుధగారంలో ఉన్నాడు. అక్కడకు వెళితే నియమ భంగం ఔతుంది కానీ బ్రాహ్మణుని బాధను నివారించడం తన ధర్మమని భావించి ఆయుధగారానికి వెళ్ళి ధనస్సు తెచ్చి దొంగలను చంపి గోవును తెచ్చి ఇచ్చాడు. నియమభంగం జరిగినందుకు అర్జునుడు తీర్ధయాత్ర చేయాలని నిశ్చయించికున్నాడు. ధర్మరాజు మాత్రం వచ్చింది సత్కార్యం నిమిత్తం కనుక నియమ భంగం జరుగలేదని చెప్పాడు. అర్జునుడు " అన్నయ్యా !ఏదో సాకుతో ధర్మం తప్పడం భావ్యం కాదు కనుక తీర్ధయాత్ర చేయడానికి నాకు అనుమతి ఇవ్వండి.
అర్జునుడి తీర్ధయాత్ర
బ్రాహ్మణులతో పౌరాణికులతో అర్జునుడు తీర్ధయాత్రకు బయలుదేరి ముందుగా గంగా తీరం చేరాడు. ఒకరోజు ఉలూచి అనే నాగకన్య అర్జునుని చూసి మోహించింది. అర్జునుడు తాను బ్రహ్మచర్య వ్రతంలో ఉన్నానని అన్నగారి ఆదేశంతో తీర్ధయాత్ర చేస్తున్న నన్ను ఇలా కోరడం భావ్యం కాదని వారించాడు. ఉలూచి అర్జునినితో " మీ గురించి అంతా నాకు తెలుసు. ఇందు వలన వ్రత భంగం కాదు. నా కోరిక తీర్చకుంటే ఆత్మహత్య చేసుకుంటాను. అలా జరిగితే ఎన్ని దానధర్మాలు చేసినా ఆ పాపం పోదు " అన్నది చేసేది లేక అర్జునుడు ఆమె కోరిక తీర్చాడు. ఉలూచి గర్భవతి అయి ఐరావణుడు అనే కుమారుని కన్నది. తతవాత అర్జునుడు గయ, గంగా సాగర సంగమం మొదలైన క్షేత్రాలు సందర్శిస్తూ మణిపురం నగరానికి వెళ్ళాడు. ఆ దేశపురాజు చిత్రాంగదుడు. చిత్రాంగదుని కుమార్తె చిత్రాంగదను అర్జునుడు ప్రేమించాడు. చిత్రాంగదుడు అర్జునినితో " అర్జునా నా కుమార్తెను నీకు ఇవ్వడానికి అభ్యంతరం లేదు. కానీ మా వంశస్తులకు ఒక వారసుడు మాత్రం జనిస్తాడు. నాకు మాత్రం కుమార్తె జనించింది కనుక రాజ్యానికి వారసుడు లేడు. చిత్రాంగదకు పుట్టబోయే కుమారుడు నాకు వారసుడుగా కావాలి. అందుకు అంగీకరిస్తే ఈ వివాహానికి అంగీకరిస్తాను " అన్నాడు. అర్జునుడు అందుకు అంగీకరించి చిత్రంగదను వివాహం చేసుకున్నాడు. వారికి బబ్రువాహనుడు పుట్టాడు. అర్జునుడు అక్కడి నుండి ద్వారకకు బయలుదేరాడు.
సుభద్రార్జునుల వివాహం
అర్జునుడు ద్వారకు పోతూనే సుభద్ర గుర్తుకు వచ్చింది. ఆ లోకోత్తర సుందరి అని విన్నాడు. శ్రీ కృష్ణుని దయ ఉంటే సుభద్రను వివాహం చేసుకోవచ్చు అని అర్జునుడు అనుకున్నాడు. యాదవులకు సన్యాసులంటే ప్రీతి కనుక సన్యాసి వేషంలో ద్వారకకు వెళ్ళాడు. ద్వారకను సమీపించగానే శ్రీ కృష్ణునిని భక్తితో తలచుకున్నాడు. శ్రీ కృష్ణుడు అర్జునుని ఆగమనాన్ని తెలుసుకుని అర్జునిని వద్దకు వచ్చాడు. అర్జునిని మాటలలో అతనికి సుభద్ర మీద మనసున్నదని గ్రహించాడు. అర్జునిని ద్వారకకు తీసుకు వచ్చి రైవతకాద్రి గుహలో ఉంచాడు. ద్వారకకు వెళ్ళి యాదవులకు రైవతకోత్సవం చేయాలని ఆదేశించాడు. అందరూ రైవతకాద్రికి బయలు దేరారు. శ్రీ కృష్ణుడు భార్యలతోనూ సుభద్రతోనూ యాదవ ప్రముఖులైన అకృరుడు, ఉద్దవుడు, సాత్యకి, ఉగ్రసేనుడు మొదలైన వారు బయలుదేరారు. సుభద్రకు కూడా అర్జునిని మీద మనసు ఉంది. అర్జునుడు ఎలా ఉంటాడో సుభద్రకు తెలియదు. రైవతకాద్రికి ప్రదక్షిణం చేసే సమయంలో అర్జునుడు సుభద్రను చూసాడు. శ్రీకృష్ణుడు అర్జునినితో " అర్జునా ! నీకు నా చెల్లెలు సుభద్ర మీద మనసుందని తెలుసు. దేవకీ వసుదేవులకు చెప్పి నీ కోరిక సఫలం చేస్తాను. బలరాముడు అర్జునిని నిజమైన thumb|300px|కృష్ణార్జునులు ఉన్న రథాన్ని నడుపుతున్న సుభద్ర సన్యాసి అనుకుని నమస్కరించి అతని చాతుర్మాస వ్రతం పూత్రి అయ్యేవరకు ద్వారకలో ఉండమని చెప్పాడు. అర్జునుడు అంగీకరించాడు. బలరాముడు సుభద్రను అర్జునినికి సేవలు చేయడానికి నియమించాడు. శ్రీ కృష్ణుడు అర్జునుడు క్షేమంగా ఉన్నాడని ఇంద్ర ప్రస్థానికి సమాచారం పంపాడు. ఒక రోజు సుభద్ర అర్జునిని గురించి చెప్పమని అడిగింది. అర్జునుడు ఇక దాచి ప్రయోజనం లేదని అసలు విషయం చెప్పాడు. అర్జునుడు గాంధర్వ వివాహం చేసుకుంటానని అన్నాడు. సుభద్ర తన వాళ్ళకు ఈ వివాహం ఇష్టం కనుక వాళ్ళే ఈ వివాహం చేస్తారని చెప్పింది. శ్రీ కృష్ణుడు దేవకీ వసుదేవులను వివాహానికి ఒప్పించాడు. బలరాముని కొంత మంది యాదవులను అంతర ద్వీపానికి పంపించి తాను కూడా వారితో వెళ్ళి నట్లు వెళ్ళి వెనుకకు వచ్చాడు. శ్రీ కృష్ణుడు దేవేంద్రుని పిలిపించి అందరి సమక్షంలో సుభద్ర, అర్జునుల వివాహం వైభవంగా జరిపించాడు.
సుభద్రార్జునులు హస్థినకు వెళ్ళుట
సుభద్రను తీసుకుని రథం మీద ప్రస్థానికి వెళ్ళమని చెప్పాడు. దేవేంద్రుడు కుమారునికి అనేక కానుకలు ఇచ్చాడు. శ్రీ కృష్ణుడు ఏమీ తెలియనట్లు అంతర ద్వీపానికి వెళ్ళాడు. సుభద్రా అర్జునుల వివాహ విషయం తెలియని ద్వార పాలకులు వారిని అడ్డగించారు. అర్జునుడు వారందరిని ఓడించాడు. యాదవులు బలరామునికి ఈ విషయం చెప్పారు. యాదవులు ఉద్రేకపడి అర్జునినితో యుద్ధం చేసి సుభద్రను తీసుకు వస్తామని అన్నారు. బలరాముడు శ్రీ కృష్ణునితో నీకు నిజంగా ఈ విషయం తెలియదా అన్నాడు. శ్రీ కృష్ణుడు తన మేన మరదలిని వివాహం చేసుకున్నాడు. ఇందులో దోషం లేదు. అర్జునిని జయించడం దుస్సాధ్యమని మీకు తెలియనిదా అన్నాడు. బలరాముడు ఏమీ చేయలేక ఊరకున్నాడు. ఇంద్ర ప్రస్థానం వెళ్ళిన అర్జునుడు సుభద్రతో మనం ఇలా వెళితే ద్రౌపది పౌరుషంగా మాట్లాడ వచ్చు కనుక నీవు ముందుగా వెళ్ళి నీ అత్త గారు కుంతినీ ద్రౌపదిని చూసి వారి అనుగ్రహం సంపాదించు. తరువాత అర్జునుడు నగర ప్రవేశం చేసి పెద్దల దీవెనలు పొందాడు. బలరాముడు సుభద్ర, అర్జునలకు అనేక కానుకలు పంపాడు. సుభద్రకు అభిమన్యుడు జన్మించాడు. ద్రౌపదికి పాండవుల వలన ప్రతి వింధ్య్డుడు, శ్రుత సోముడు, శ్రుత కీర్తి, శతా నీకుడు, శ్రుత సేనుడు అను ఐదుగురు ఉప పాండవులు జన్మించారు. వారంతా ధౌమ్యుని వద్ద వేద వేదాంగాలు అర్జునిని వద్ద అస్త్ర, శస్థారాలు నేర్చుకున్నారు.
కృష్ణార్జునులు ఖాండవ వనముకు వెళ్ళుట
ఒకరోజు అర్జునుడు శ్రీకృష్ణునితో " బావా ! ఇక్కడ ఎండలు అధికంగా ఉన్నాయి. మనం వన ప్రాంతాలకు వెళ్ళి కొన్ని రోజులు గడిపి వద్దామా " అడిగాడు. శ్రీకృష్ణుడు అంగీకరించడంతో అందరూ వన ప్రాంతాలకు వెళ్ళారు. వారిద్దరూ విహరిస్తున్న సమయంలో అగ్ని దేవుడు బ్రాహ్మణ వేషంలో అక్కడికి వచ్చాడు. కృష్ణార్జునులు అర్ఘ్యపాద్యాలు ఇచ్చి సత్కరించిన పిమ్మట అతడు " అయ్యా ! బాగా ఆకలి వేస్తుంది. తమరు భోజనం పెట్టగలరా ? " అడిగాడు. అందుకు వారు " విప్రోత్తమా !మీకు ఏది ఇష్టమో చెప్పండి పెడతాము " అన్నారు. అగ్ని దేవుడు నిజస్వరూపం చూపి " కృష్ణార్జునులారా ! నేను అగ్ని దేవుడిని. నేను ఖాండవ వనాన్ని దహించాలి. అందుకు ఇంద్రుడు అడ్డుపడుతున్నాడు. ఇంద్రుడు మిత్రుడు ఆ వనంలో ఉండటమే అందుకు కారణం. ఇంద్రుడు చేసే ఆటంకం తొలగిస్తే నేను ఖాండవ వనాన్ని నిరాటంకంగా భుజిస్తాను " అని అన్నాడు. అర్జునుడు అగ్ని దేవునితో " అయ్యా నీకు ఖాండవ వనాన్ని దహించాలన్న కోరిక ఎందుకు కలిగింది" అని అడిగాడు.
శ్వేతకి యజ్ఞము
అందుకు అగ్ని దేవుడు అర్జునునితో " శ్వేతకి అనే రాజర్షి 100 సంవత్సరాల కాలం సత్ర యాగం చేయ సంకల్పించాడు. అంత దీర్గ కాలం జరపడానికి ఏ ఋత్విక్కు ఒప్పుకోలేదు. శ్వేతకి ఈశ్వరుని కొరకు ఘోరంగా తపస్సు చేసి ఈశ్వరుని ప్రత్యక్షం చేసుకున్నాడు. దేవా నేను నూరు సంవత్సరాల కాలం చేయ సంకల్పించిన సత్ర యాగానికి నువ్వు ఋత్విక్కుగా ఉండాలి " అని కోరుకున్నాడు. అందుకు ఈశ్వరుడు " శ్వేతకీ! యజ్ఞాలు చేయవలసిన బాధ్యత బ్రాహ్మణులది. అందుకని నీకు దుర్వాసుని యాజ్ఞికునిగా నియమిస్తున్నాను. నీవు నూరు సంవత్సరాలు ఎడతెగని నేతి ధారతో యజ్ఞం చేసి అగ్ని దేవుని తృప్తిపరచుము " అని చెప్పి అంతర్ధానం అయ్యాడు. ఆ ప్రకారం శ్వేతకి చేత నూరు సంవత్సరాలు నిరాఘాటముగా జరిగిన సత్ర యాగంలో త్రాగిన నెయ్యి నాకు అజీర్ణ వ్యాధిని ఇచ్చింది. ఖాండవ వనంలో ఉన్న ఔషధులను దహిస్తే కానీ ఈ వ్యాధి తగ్గదు అని బ్రహ్మ దేవుడు చెప్పాడు. అందుకని ఖాండవ వనాన్ని దహించాలని అనుకుంటున్నాను " అన్నాడు. అర్జునుడూ " అగ్నిదేవా ! నీకు నెను సహాయము చెయ్యాలంటే మాకు ఆయుధాలు కావాలి కదా ! నా వద్ద ప్రస్తుతము ఆయుధాలు లేవు " అనాడు. అగ్ని దేవుడు " అర్జునా ! నికు ఆ చి౦త వలదు. నీకు కావలసిన ఆయుధాలు నేను సమకూరుస్తాను " అని వెంటనే అగ్నిదేవుడు వరుణుని స్మరించగానే వారి ముందు వరుణ దేవుడు ప్రత్యక్షం అయ్యాడు. అగ్నిదేవుడు " వరుణదేవా ! నీకు బ్రహ్మ దేవుడు ఇచ్చిన ధనస్సు, అమ్ముల పొది, రథం అర్జునినికి ఇచ్చి, చక్రాన్ని, గదని శ్రీ కృష్ణునికి ఇవ్వు" అన్నాడు. వరుణుడు గాండీవమనే ధనస్సును, అక్షయ తుణీరాన్ని, కపిద్వజంతో కూడిన రధాన్ని అర్జునునకు ఇచ్చాడు. అలాగే సుదర్శనం అనే చక్రాయుధాన్ని, కౌమోదకి అనే గధను శ్రీ కృష్ణునికి ఇచ్చాడు. ఆ అయుధాల సహాయంతో రక్షించమని చెప్పి వారి వద్ద అభయం తీసుకుని రెట్టించిన ఉత్సాహంతో ఖాండవ వన్నాన్ని దహించడం మొదలు పెట్టాడు.
ఖాండవ వన దహనము
కృష్ణార్జునులు ఇరువైపులా రక్షణకు నిలబడ్డారు. అడ్డగించిన వన రక్షకులను సంహరించారు. వనంలోని జంతువులు, పక్షులు, పాముల అగ్నిజ్వాలలో పడి మరణించసాగాయి. దేవతల ద్వారా ఇది తెలుసుకున్న ఇంద్రుడు మేఘాలను పిలిచి ఖాడవ వనంపై కుంభవృష్టి కురిపించమని ఆజ్ఞాపించాడు. ఇంద్రుడు కురిపించే కుంభవృష్టి ఖాడవ వనం మీద పడకుండా బాణాలతో ఒక కప్పు నిర్మించాడు. అగ్ని జ్వాలల నుండి రక్షించుకోవడానికి తక్షకుని కుమారుడైన ఆశ్వసేనుడు తల్లి తోక పట్టుకుని ఆకాశంలోకి ఎగిరాడు. ఇది చూసిన అర్జునుడు తన బాణాలతో అశ్వసేనుని కొట్టాడు. అది చూసిన ఇంద్రుడు అర్జునునిపై మోహినీ మాయను ప్రయోగించి అశ్వసేనుని అతని తల్లిని కాపాడాడు. ఇంద్రుడికి అర్జునునికి మధ్య ఘోరమైన యుద్ధం జరిగింది. కుమారుని పరాక్రమానికి ఇంద్రునికి సంతోషం కలిగినా తక్షకుని రక్షించడానికి యుద్ధం చేస్తూనే ఉన్నాడు. ఇంతలో ఆకాశవాణి " దేవేంద్రా! వీరు నరనారాయణులు వీరిని జయించడం నీకు సాధ్యం కాదు. తక్షకుడు తప్పించుకుని కురుక్షేత్రం వెళ్ళాడు" అని పలికింది. అది విని ఇంద్రుడు తన సేనలతో దేవలోకానికి వెళ్ళాడు.